CELEX: 32016R1424
Language: et
Date: 2016-08-25 00:00:00
Title: Komisjoni rakendusmäärus (EL) 2016/1424, 25. august 2016, millega pikendatakse toimeaine metüültifensulfurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

26.8.2016   
               
               
                  ET
               
               
                  Euroopa Liidu Teataja
               
               
                  L 231/25
               
            KOMISJONI RAKENDUSMÄÄRUS (EL) 2016/1424,
      25. august 2016,
      millega pikendatakse toimeaine metüültifensulfurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
      ning arvestades järgmist:
      
                  (1)
               
               
                  Toimeaine metüültifensulfurooni heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 30. juunil 2017.
               
            
                  (2)
               
               
                  Taotlus pikendada metüültifensulfurooni kuulumist nõukogu direktiivi 91/414/EMÜ (3) I lisasse esitati vastavalt komisjoni määruse (EL) nr 1141/2010 (4) artiklile 4 kõnealuses artiklis sätestatud ajavahemiku jooksul.
               
            
                  (3)
               
               
                  Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
               
            
                  (4)
               
               
                  Referentliikmesriik koostas kaasreferentliikmesriigiga konsulteerides pikendamise hindamisaruande ning esitas selle 17. juulil 2014 Euroopa Toiduohutusametile (edaspidi „toiduohutusamet“) ja komisjonile.
               
            
                  (5)
               
               
                  Toiduohutusamet edastas pikendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi täiendava koondtoimiku ka üldsusele kättesaadavaks.
               
            
                  (6)
               
               
                  15. juulil 2015 esitas toiduohutusamet komisjonile oma järelduse (5) selle kohta, kas võib eeldada, et metüültifensulfuroon vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse läbivaatamisaruande metüültifensulfurooni kohta alalisele taime-, looma-, toidu- ja söödakomiteele 8. märtsil 2016.
               
            
                  (7)
               
               
                  Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusega seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega loetakse need heakskiitmise kriteeriumid täidetuks.
               
            
                  (8)
               
               
                  Seetõttu on asjakohane pikendada metüültifensulfurooni heakskiitu.
               
            
                  (9)
               
               
                  Metüültifensulfurooni heakskiidu kehtivusaja pikendamise riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutustele, mida metüültifensulfurooni sisaldavate taimekaitsevahendite puhul võidakse lubada. Seega on asjakohane herbitsiidina kasutamise piirang kaotada.
               
            
                  (10)
               
               
                  Määruse (EÜ) nr 1107/2009 artikli 14 lõike 1 kohaselt ja koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused. Eelkõige on asjakohane nõuda kinnitavat lisateavet.
               
            
                  (11)
               
               
                  Määruse (EÜ) nr 1107/2009 artikli 20 lõike 3 kohaselt ja koostoimes artikli 13 lõikega 4 tuleks rakendusmääruse (EL) nr 540/2011 lisa vastavalt muuta.
               
            
                  (12)
               
               
                  Komisjoni rakendusmäärusega (EL) 2016/549 (6) pikendati metüültifensulfurooni heakskiidu kehtivusaja lõppkuupäeva 30. juunini 2017, et pikendamise saaks lõpule viia enne kõnealuse aine heakskiidu aegumist. Võttes arvesse, et heakskiidu pikendamise otsus võeti vastu siiski enne heakskiidu kehtivusaja pikendatud lõppkuupäeva, tuleks käesolevat määrust kohaldada alates 1. novembrist 2016.
               
            
                  (13)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Toimeaine heakskiidu pikendamine
      I lisas kirjeldatud toimeaine metüültifensulfurooni heakskiitu pikendatakse vastavalt kõnealuses lisas sätestatud tingimustele.
      Artikkel 2
      Rakendusmääruse (EL) nr 540/2011 muudatused
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine ja kohaldamise kuupäev
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda kohaldatakse alates 1. novembrist 2016.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 25. august 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
      
         (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
      
         (4)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
      
         (5)  EFSA Journal 2015; 13(7): 4201. Kättesaadav internetis: www.efsa.europa.eu.
      
         (6)  Komisjoni 8. aprilli 2016. aasta rakendusmäärus (EL) 2016/549, millega muudetakse rakendusmäärust (EL) nr 540/2011 seoses toimeainete bentasooni, butüültsühalofopi, dikvaadi, famoksadooni, flumioksasiini, DPX KE 459 (metüülflupüürsulfurooni), metalaksüül-M'i, pikolinafeeni, prosulfurooni, pümetrosiini, tiabendasooli ja metüültifensulfurooni heakskiidu kehtivusaja pikendamisega (ELT L 95, 9.4.2016, lk 4).
      
         I LISA
         
                     Üldnimetus, identifitseerimisnumbrid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     Metüültifensulfuroon
                     CASi nr: 79277-27-3
                     CIPACi nr: 452
                  
                  
                     Metüül-3-(4-metoksü-6-metüül-1,3,5-triasiin-2-üülkarbamüülsulfamüül)tiofeen-2-karboksülaat
                  
                  
                     ≥ 960 g/kg
                  
                  
                     1. november 2016
                  
                  
                     31. oktoober 2031
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse metüültifensulfurooni kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 põhjavee kaitsele;
                              
                           
                                 —
                              
                              
                                 muude kui sihtrühma kuuluvate taimede ja veeorganismide kaitsele.
                              
                           Vajaduse korral peavad kasutustingimused hõlmama riski vähendamise meetmeid ning kohustust jälgida põhjavett seal, kus see on asjakohane.
                     Taotleja peab esitama komisjonile, liikmesriikidele ja toiduohutusametile kinnitava teabe seoses järgmisega:
                     
                                 1)
                              
                              
                                 metaboliitide IN-A4098 ja selle derivaadi N-B5528, IN-A5546 ja IN-W8268 põhjustatud genotoksilisuse puudumine;
                              
                           
                                 2)
                              
                              
                                 toimemehhanismi andmed, et välistada endokriinne toime rinnanäärme kasvajate korral;
                              
                           
                                 3)
                              
                              
                                 metüültifensulfurooni ja metaboliidi IN-D8858 kaudu veeorganismidele avalduv risk ning metaboliitide IN-JZ789 ja 2-happe-3-triureedi kaudu mullaorganismidele avalduv risk;
                              
                           
                                 4)
                              
                              
                                 metaboliitide IN-A4098, IN-L9223 ja IN-JZ789 olulisus, kui metüültifensulfuroon on Euroopa Parlamendi ja nõukogu määruse (EÜ) nr 1272/2008 (2) alusel klassifitseeritud 2. kategooria reproduktiivtoksiliseks aineks ning esineb risk, et need metaboliidid saastavad põhjavett.
                              
                           Taotleja edastab punktis 1 nõutud teabe 31. märtsiks 2017, punktides 2 ja 3 nõutud teabe 30. juuniks 2017 ja punktis 4 nõutud teabe kuue kuu jooksul pärast seda, kui metüültifensulfurooni käsitlevast klassifitseerimisotsusest on teatatud.
                  
               
            (1)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.
         
            (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008 mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
      
      
         II LISA
         Rakendusmääruse (EL) nr 540/2011 lisa muudetakse järgmiselt.
         
                     1)
                  
                  
                     A osast jäetakse välja kanne 26 metüültifensulfurooni kohta;
                  
               
                     2)
                  
                  
                     B osasse lisatakse järgmine kanne:
                     
                                 Number
                              
                              
                                 Üldnimetus, identifitseerimisnumbrid
                              
                              
                                 IUPACi nimetus
                              
                              
                                 Puhtus (*)
                                 
                              
                              
                                 Heakskiitmise kuupäev
                              
                              
                                 Heakskiidu aegumine
                              
                              
                                 Erisätted
                              
                           
                                 „104
                              
                              
                                 Metüültifensulfuroon
                                 CASi nr: 79277-27-3
                                 CIPACi nr: 452
                              
                              
                                 Metüül-3-(4-metoksü-6-metüül-1,3,5-triasiin-2-üülkarbamüülsulfamüül)tiofeen-2-karboksülaat
                              
                              
                                 ≥ 960 g/kg
                              
                              
                                 1. november 2016
                              
                              
                                 31. oktoober 2031
                              
                              
                                 Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse metüültifensulfurooni kohta koostatud läbivaatamisaruande järeldusi, eelkõige selle I ja II liidet.
                                 Üldhindamisel peavad liikmesriigid pöörama erilist tähelepanu:
                                 
                                             —
                                          
                                          
                                             põhjavee kaitsele;
                                          
                                       
                                             —
                                          
                                          
                                             muude kui sihtrühma kuuluvate taimede ja veeorganismide kaitsele.
                                          
                                       Kasutustingimused peavad hõlmama riskide vähendamise meetmeid ning kohustust jälgida põhjavett seal, kus see on asjakohane.
                                 Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                                 
                                             1)
                                          
                                          
                                             metaboliitide IN-A4098 metaboliidi ja selle derivaadi IN-B5528, IN-A5546 ja IN-W8268 põhjustatud genotoksilisuse puudumine;
                                          
                                       
                                             2)
                                          
                                          
                                             toimemehhanismi andmed, et välistada endokriinne toime rinnanäärme kasvajate korral;
                                          
                                       
                                             3)
                                          
                                          
                                             metüültifensulfurooni ja metaboliidi IN-D8858 kaudu veeorganismidele avalduv risk ning metaboliitide IN-JZ789 ja 2-happe-3-triureedi kaudu mullaorganismidele avalduv risk;
                                          
                                       
                                             4)
                                          
                                          
                                             metaboliitide IN-A4098, IN-L9223 ja IN-JZ789 olulisus, kui metüültifensulfuroon on määruse (EÜ) nr 1272/2008 alusel klassifitseeritud 2. kategooria reproduktiivtoksiliseks aineks ning esineb risk, et need metaboliidid saastavad põhjavett.
                                          
                                       Taotleja edastab punktis 1 nõutud teabe 31. märtsiks 2017, punktides 2 ja 3 nõutud teabe 30. juuniks 2017 ja punktis 4 nõutud teabe kuue kuu jooksul pärast seda, kui metüültifensulfurooni käsitlevast klassifitseerimisotsusest on teatatud.“
                              
                           
               
            (*)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.